El B6 s'ha de presentar dins els vint dies naturals primers de cada trimestre
El volum d'aigua de cada trimestre es declara dins els vint primers dies naturals del trimestre següent.
Comptadors nous, canviats o avariats
En el B6 es declaren els volums d'aigua mitjançant les lectures dels comptadors.
Per tant, s'ha de comunicar a l'Agència Catalana de l'Aigua qualsevol nou comptador, el canvi d'un comptador instal·lat, l'avaria i la reparació de l'avaria.
Aquesta comunicació es pot fer amb els mateixos mitjans que la presentació del B6.
Comptadors de control intern i abocament
Als usuaris que se'ls aplica el règim especial per mesurament directe de la càrrega contaminant poden declarar les lectures d'aquells comptadors de control, no lligats a abastaments, el volum dels quals no es factura però afecta a la determinació dels tipus del cànon de l'aigua.
Per fer la tramitació en línia cal disposar d'identificació digital.
Pot ser certificat digital, idCAT Mòbil, DNI electrònic o sistema Cl (els tres darrers només en el cas de persones físiques).
Els identificadors idCAT Mòbil, DNI electrònic i sistema Cl són identificadors personals.
Només us serviran si sou el titular de l'activitat o si us heu donat d'alta com a representant legal de la mateixa.
Per obtenir més informació dels certificats digitals podeu accedir als enllaços que us facilitem o bé trucar al 012.
Si no visualitzeu correctament aquesta pàgina, proveu a utilitzar qualsevol d'aquests navegadors:
En cas contrari, podeu continuar amb l'accés a l'aplicació.
Un cop s'ha omplert la sol·licitud, s'ha d'imprimir, signar i acompanyar amb la documentació necessària (si és el cas).
La sol·licitud, juntament amb la documentació necessària l'heu de presentar als punts de tramitació indicats, o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 16.4 de la Llei 39/2015, d'1 d'octubre, del procediment administratiu comú de les administracions públiques.
Les sol·licituds, que trobareu a l'apartat "Presencial", també es poden enviar per correu ordinari a qualsevol de les oficines de l' Agència Catalana de l'Aigua.
La presentació de les lectures (model B6) a través del 012 es pot fer sempre que es proporcioni el número d'identificació de l'usuari i, si es disposa de més d'un comptador, els seus números de sèrie.
Aquesta informació la podeu trobar a la vostra liquidació del cànon de l'aigua.
Si l'Agència Catalana de l'Aigua considera correcte el B6, emetrà la corresponent liquidació amb les dades declarades.
Si no el considera correcte, l'Agència iniciarà les actuacions d'ofici escaients per tal de procedir a la liquidació dels volums del trimestre corresponent.
Contra la liquidació es podrà interposar, amb caràcter previ, recurs de reposició en el termini d'un mes a comptar a partir de l'endemà de la notificació de la resolució, davant el Director de l'Agència Catalana de l'Aigua, o bé es podrà interposar reclamació economicoadministrativa durant aquest mateix termini, presentant escrit dirigit a l'Agència Catalana de l'Aigua, la qual amb posterioritat el trametrà a la Junta de Finances, en tant que és l'òrgan competent per conèixer de la citada reclamació.
En cas d'interposició de previ recurs de reposició, el termini per a interposar la reclamació economicoadministrativa és d'un mes des del dia següent a la notificació de la resolució del recurs de reposició, o bé el dia següent en què es produeixen els efectes del silenci administratiu (article 225 de la LGT).
Més informació: via economicoadministrativa.
Podeu domiciliar el pagament del cànon de l'aigua o fer l'ingrés en les entitats col·laboradores.
El pagament en període voluntari haurà de fer-se en els terminis següents: